Sciant omnes tam præsentes, quam futuri, quod Galterius Miles de Chortoson, veniens ad obitum suum, Deo, et sancto Petro, et Besuensi Ecclesiæ pro anima sua, suorumque antecessorum, dedit unum mansum liberum cum omni libertate, apud villam, quæ vocatur Secuniacus, cum nemore et terris, et omnibus appendiciis, quæ ad ipsum mansum pertinent. Omnia quæ ibi videbatur habere, ipse et Galterius nepos ejus, in terris, et in sylvis, tradiderunt S. Petro, et Besuensi Ecclesiæ, jure perpetuo; et unam ancillam, quæ vocatur Doda. Et ut nullus falsator possit contraire huic helemosynæ, adsignamus ei testes. Sig. Milonis Militis. Sig. Walonis, et Hilberti filiorum ejus, qui donum fecerunt cum matre illorum. Signum Galterii nepotis ejus, qui similiter donum fecit. Et de Militibus de Beria, Sig. Walonis. Sign. Hilberti. Sig. Pagani fratris illorum. Sig. Mainfredi de Archo. Sig. Andreæ Presbyteri de Beria.